border collie
Store norske leksikon,Teknologi og industri,Landbruk,Husdyr,Hund,Hunderaser
Border collie er en britisk fårehund fra grensestrøkene mellom England og Skottland. Border collie har sannsynligvis blitt brukt som gjeterhund i lang lang tid. Det var først i 1873 da de første gjeterhundkonkurransene startet at rasens popularitet økte.
Bruk Hunderasen har utmerkede gjeteregenskaper og er sannsynligvis verdens mest brukte hund til sauegjeting. Den er også meget populær i hundesport eller slik som for eksempel i lydighet, agility og som brukshund. I Norge er det Norsk Sau og Geit som er raseklubb for border collie. Beskrivelse Hunden er rektangulær, smidig og bevegelig. Standard mankehøyde for hannhunder er cirka 53 cm, for tisper litt mindre. Den har bredt, flatt skalletak, tydelig stopp, moderat langt snuteparti og mildt uttrykk. Ørene er halvt stående og halen er sabelformet. Den har tett underull og middels lang overpels. Praktisk talt alle farger er tillatt. Les mer i Store norske leksikon hund hunderase hundens historie